Erdogan, pe față de partea lui Putin. Vrea, din nou, să medieze "pacea" în Ucraina
- Georgiana Dragomir
- 13 martie 2024, 14:14
Preşedintele Turciei, Tayyip Erdogan, susține că trebuie evitate orice măsuri care ar extinde războiul din Ucraina. El a precizat că îl va primi într-o vizită pe preşedintele rus, Vladimir Putin, după alegerile de la sfârşitul acestei luni, pentru o posibilă mediere a păcii.
Președintele Turciei, îngrijorat din cauza războiului din Ucraina: "Planurile de pace nu vor da niciun rezultat"
Erdogan a mai spus că va continua să lucreze pentru a revigora acordul pentru transportul cerealelor ucrainenen pe Marea Neagră din care Rusia a ieşit anul trecut.
"Deşi ne reînnoim sprijinul pentru suveranitatea şi integritatea teritorială ale Ucrainei, am spus deja că planurile de pace care exclud Rusia nu vor da niciun rezultat", a declarat şeful statului turc, într-o referire la un summit de pace al Ucrainei, planificat să aibă loc în Elveţia la sfârşitul acestui an, la care Rusia nu va participa", s-a exprimat președintele Turciei, Tayyip Erdogan, la un dineu cu ambasadorii străini acreditaţi la Ankara.conform Reuters.
Preşedintele Ucrainei,Volodimir Zelenski, a vizitat Istanbulul săptămâna trecută, iar preşedintele Erdogan s-a oferit să găzduiască un summit de pace Ucraina-Rusia. El a precizati că preşedintele Putin va vizita Turcia după alegerile din martie, însă, nu a oferit foarte multe detalii în acest sens.
Putin și Erdogan, relație cu mize politice importante
De-a lungul timpului, presa internațională a catalogat relația președitelui Rusiei, Vladimir Putin, cu cea a președintelui Turciei, Tayyip Erdogan, "apropiată". Cu toate acestea, președintele turc a susținut, în repetate rânduri, că Turcia este neutră în conflictul militar Rusia-Ucraina, însă, este gata să se se implice pentru negocierea păcii.
"Lucrăm pentru a restabili siguranţa navigaţiei pe Marea Neagră şi pentru a ne asigura că se poate face în siguranţă comerţul cu cereale. Credem că, de asemenea, trebuie evitaţi paşii care ar exacerba conflictele în regiune, care s-ar extinde la NATO", a subliniat președintele Turciei, Tayyip Erdogan,, conform sursei citate.